
En aquesta nota s'estudia la malacofauna observada sobre Charonia lampas 
(Linnaeus, 1758) de la badia de Palma. Es cita un nou bivalve per a la 
Mediterrània, Pododesmus ornatus (Locard, 1897), conegut de les aigues 
atlàntiques lusitanes, i un nou bivalve per a la Balears, Chama circinata 
Monterosato, 1878. S'amplien les dades ecològiques sobre la profunditat en que 
poden viure distintes espècies, dades biomètriques i la seva capacitat de colonitzar 
substrats mòbils. 

EPIBIONTIC MOLLUSCA FROM Charonia lampas (LINNAEUS, 1758) (MOLLUSCA, 
GASTROPODA) OF THE BAY OF PALMA. The malacofauna observed on 
Charonia lampas (Linnaeus, 1758) from the bay of Palma is studied. Pododesmus 
ornatus (Locard, 1897), wich is know only from Lusitanian Atlantic waters, is 
recorded for the first time in Mediterranean, whereas Chama circinata Monterosato, 
1878 is new for the Balearic Islands. Data on biometrics and depth range of the 
different species are presented, as well as their capability for colonizing movable 
substrata. : 

L'epibiontisme en organismes ma- 
rins no és un fet desconegut. Se conei- 
xen distints casos en que se relacionen 
d'una banda esponges,  briozoos, 
anèmones amb mol-luscs i decápodes. 
Exemples d'aixó ho tenim entre l'esponja 
Suberites demuncula (Olivi) que viu 
sobre la closca de mol-luscs, essencial- 


ment Hexaplex trunculus (Linnaeus) o de 
decàpodes, principalment Paguristes 
oculatus (Fabricius); antozoos especialit- 
zats en viure sobre la closca de 
mol-luscs ocupada o no per ermitans, 
com per exemple: Epizoanthus arena- 
ceus (Delle Chiaje), Calliactis parasitica 
(Couch) o Adamsia palliata (Bohadsch) 


158 Boll. Soc. Hist. Nat. Balears, 40 (1997) 


sobre Murex sp., Aporrhais sp., Dar- 
danus arrosor (Herbst), Paguristes ocu- 
latus (Fabricius), Pagurus prideauxi. 
Leach o P. alatus Fabricius (Riedl, 
1986). 

En aquesta nota s'estudia la 
malacofauna observada sobre Charonia 
lampas (Linnaeus, 1758) de la badia de 
Palma. S'amplien les dades ecològiques 
sobre la profunditat en que poden viure 
distintes espècies, la seva capacitat de 
colonitzar substrats mòbils i dades 
biomètriques de les espècies més rares. 

Charonia lampas està distribuit per 
les aigues de la Mediterrània, oceà 
Atlàntic. (amb el límit de distribució 
possible sigui el canal de la Màniga), 
Àfrica occidental, Açores, Madeira, Cap 
Verd i Canàries. Viu en aigues pro- 
fundes fins els 700 m, no obstant ha 
estat recollectada viva a 10 m de 
profunditat a les illes Canàries (Poppe i 
Goto, 1991). És una espècie depredado- 
ra capaç d'alimentar-se d'altres mol-luscs 
i d'estrelles de mar (capturada amb 
Echinaster sepositus Gray). És de 
dimensions superiors a Ch. variegata 
(Lamarck, 1822) amb la qual s'ha 
confós moltes de vegades, fins i tot 
alguns autors han postulat que aquesta 
espècie no es troba a la zona occidental 
de la Mediterrània, circumscrita única- 
ment a la part més oriental (Poppe i 
Goto, 1991, d'Angelo i Gargiullo, 1991). 
Aquests autors donen dades de llargària 
mitja per a Ch. lampas d'entre 115-250 
mm amb un màxim de 820 mm, no 
obstant altres autors han mesurat 
espècimens de poc més de 400 mm. 
Dels exemplars estudiats en aquesta 
nota, el més gran mesurava 340 mm 
(Taula 1). 

Hidalgo (1917) cita Ch. variegata 
de Menorca com a rar. De fet s'han 
consultat algunes col-leccions (més d'un 
centenar d'espècimens) i tots els 
exemplars capturats a la mar Balear 





Nombre 





altura x amplada (mn) 









180 275 x 145 
181 340 x 180 
074 265 x 125 
315 200 x 110 
326 320 x 165 






053 260 x 115 





Taula 1. Mesures de Charonia lampas 
(Linnaeus, 1758) de la badia de Palma. 
Table 1. Size of Charonia lampas (Linnaeus, 
1758) of the bay of Palma. 


corresponien a Ch. lampas, pel que les 
dades d'altres autors que citen Ch. 
variegata caldria fossin revisades. 

Charonia lampas té l'espira és més 
baixa i més gruixada que Ch. variegata 
(Lamarck, 1882). També l'obertura és 
més gran, al voltant de 3/5. La zona 
dorsal és més ampla i compta amb 5-6 
espirals. Les varius són més conspícues, 
amb nóduls de coloració blanc net. La 
columella no té plecs ni retxes mar- 
ronoses, amb l'excepció de la part 
superior (dos plecs) i en el crull del 
canal (diversos plecs amb interval mar- 
ronós ocasional). El crull del canal està 
situat més amunt que en Ch. variegata 
i la columella és molt més curvada. La 
closca de Ch. lampas és més ocre- 
groguenca i té un palatal blanc net, 
encara que l'animal és de color roig. 

Aquest estudi permet precisar i 
ampliar els coneixements que es tenen 
sobre les profunditats en que colonitzen 
distintes espécies així com conéixer mi- 
llor la seva ecologia. Aquests estudis 
són complementaris al dragat i recol-lec- 
ció directa de tanatocenosis per aug- 
mentar la fauna de mol-luscs testacis 
marins de les Balears de profunditat. 
D'aquesta forma es citen espécies 
desconegudes per a la Mediterránia o 
per a les Balears. 

S'han estudiat els molluscs epi- 
zoics de 5 exemplars adults i un juvenil 
de Charonia lampas recollits durant el 
mes de maig de 1997. Aquests exem- 
plars foren capturats entre 150-200 m 
per barques de bou a la badia de 
Palma. Les mostres resten depositades 
a la col-lecció Pons, Palma de Mallorca 
(CPPM) i "Museu de la Naturalesa, Ciu- 
tat de Mallorca (MNCM)". Per a l'estudi 
d'aquestes espècies s'han consultat les 
Obres més clàssiques de malacologia de 
la Mediterrània des del catàleg més an- 
tic i complet que s'ha realitzat dels 
mol-luscs de la península Ibèrica i de 
les Balears d'Hidalgo (1917) (qui cita 
421 tàxons de les Balears), passant per 
Nordsieck (1968; 1969), Bonnin i 
Rodríguez-Babío (1990), Sabelli et al. 
(1990-92) i Poppe i Goto (1993). 


Resultats 


Classe Bivalvia 
Subclasse Pteriomorpha 
Ordre Arcoida 
Superfamília Arcacea 
Família Arcidae 

Fig. 1. Pododesmus ornatus (Locard, 1897) 
amb les marques musculars (marca major 3 
mm). Valva de 16,5 x 15,8 mm. 

Fig. 1. Pododesmus ornatus (Locard, 1897) 
with muscle scars (3 mm). Shell of 16,5 x 
15,8 mm. 


Arca tetragona Poli, 1795 

Espécie ja citada des d'antic per 
McAndrew (1850) i Hidalgo (1917) de 
les Balears. Sembla ésser l'espécie més 
comuna doncs han estat recol-lectats 7 
exemplars provinents de 5 individus dis- 
tints de Charonia lampas. Els exemplars 
d'aquesta nota mesuren 19 x 10 x 8,8 
mm. A. tetragona sembla habitual loca- 
litzada en les sutures i la darrera variu 
dins les seves infractuositats de Ch. 
lampas. L'epizoisme d'una altra espécie 
d'Arca, A. noae Linnaeus, ha estat de- 
tectat sobre distints exemplars de Bolma 
rugosa (Linnaeus) de la badia de 
Palma. Aquest fet demostra la versatilitat 
d'ancoratge sobre substrat durs peró 
móbils i no ünicament sobre pedres i 
crulls de les roques. 


Barbatia (Acar) clathrata (Defrance, 
1816) = Acar pulchella (Reeve, 1844) 

Préviament havia estat citat un 
exemplar de la badia d'Alcúdia (Hidalgo, 
1917). Aquesta és una espécie de fon- 
dària, Nordsieck (1969) ha estudiat ma- 
terial provinent de dragat de 2000 m de 
profunditat. Barbatia clathrata s'ha trobat 
localitzada en les sutures i la darrera 
variu dins les seves infractuositats. L'e- 
xemplar estudiat mesura 5,4 x 3 x 3,1 
mm. 


160 


Ordre Pterioida 
Superfamília Anomiacea 
Família Anomiidae 
Pododesmus ornatus (Locard, 1897) 
Primera cita per a la Mediterrània. 
Espècie coneguda de l'atlàntic lusità 
(Nordsieck, 1969) qui la recull a 130 m 
de profunditat. Han estat estudiats dos 
exemplars amb l'escultura radial i 
insercions musculars característiques 
(Fig. 1). De les costes mediterrànies 
ibèriques han estat citades Pododesmus 
aculeatus (Múller, 1776), P. glauca 
(Monterosato, 1884) i P. patelliformis 
(Linnaeus, 1767), aquestes dues dar- 
reres de les Balears (Bonnin i 
Rodríguez-Babío, 1990). P. ornatus i 
Acmea virginea se troben en la part 
dorsal de l'ültima volta de Ch. lampas 
acompanyada de Neopycnodonte co- 
chlear. L'exemplar d'aquesta nota me- 
sura 16,5 x 15,8 mm. 


Subordre Ostreina 

Superfamília Ostreacea 

Família Gryphaeidae 

Neopycnodonte cochlear (Poli, 1795) 
Espècie molt comuna sobre 

substrats sólids immóbils i habitual sobre 

Charonia lampas i altres espécies de 

molluscs de mida relativament grosses. 


Subclasse Heterodonta 

Ordre Veneroida 

Superfamília Veneracea 

Família Veneridae 

Gouldia minima (Montagu, 1803) 
L'exemplar  recollectat se pot 

assignar a la ssp striata (Locard, 1892). 

Préviament ja havia estat citada de les 

Balears per Hidalgo (1917) i Gasull i 

Cuerda (1974). Aquests darrers autors la 

recullen amb gran nombre després d'a- 

nalitza el contingut estomacal de grans 

estrelles de mar (Asteriidae) capturades 

entre 75 i 150 m. Gouldia minima s'ha 

recol-lectat en les sutures i la darrera 

variu entre les seves infractuositats. 
L'exemplar estudiat mesura 7 x 6 mm. 


Superfamília Chamacea 
Família Chamidae 
Chama circinata Monterosato, 1878 
Ch. circinata ha estat considerada 
forma o subespècie de Pseudochama 
gryphina (Lamarck, 1819) per distints au- 
tors (v. gr. Poppe i Goto, 1993). Altres, 
no obstant, la consideren espècie vàlida 
i la diferencien d'aquesta per no comp- 
tar amb espines ni granulacions, només 
amb la foliació característica de les 
valves. Viu a aigues profundes. Espècie 
distribuida per l'Atlàntic i la Mediterrània 
per Nordsieck (1969) qui indica la seva 
captura a 130 - 2285 m. També Sabelli 
et al. (1990-92) citen aquesta espécie 
en el catáleg de les espécies de la 
Mediterránia. Aquesta és la primera cita 
per a les Balears. L'únic exemplar 
recol-lectat mesura 20 x 19,5 mm. 


Classe Gastropoda 

Subclasse Prosobranchia 
Ordre Archaeogastropoda 
Superfamília Patellacea 
Família Acmaeidae 

Acmea virginea (Múller, 1776) 

L'exemplar rar que ha estat citat de 
les Balears per de Buen (1916) i 
Hidalgo (1917) i a la Mediterrània 
occidental per Van Aartsen et al. (1984) 
i Giribert i Peñas (1997) entre d'altres 
autors. Ha estat citat tant de zones 
properes a la costa a poca profunditat 
com de zones allunyades a ella, a més 
profunditat sempres sobre substrats durs 
immòbils. Distribuida per l'Atlàntic nord 
(fins al sud d'Escandinàvia) Açores, 
Madeira, Canàries i Cap Verd. 

Conxa oval amb la part anterior 
atenuada (Fig. 2). Àpex 1/6 des de la 
part anterior. Part exterior de coloració 
vermellosa pàl-lida, amb sis o set radis. 
Amb presència de línies de creixement. 

Fig. 2. Acmea virginea (Múller, 1776). 4,5 x 0,8 mm. 


Interior lluent i de coloració vermellosa. 
Com a tots els Patellacea viu adherida 
sobre substrats durs. 

Nordiseck (1968) indica la seva 
presència a profunditats de O a 120 m. 
En canvi, Pasteur-Humbert (1962) indica 
que pot arribar a sobreviure a 2500 m 
de fondària. L'exemplar recol-lectat 
mesura 4,5 x 0,8 mm i fou recol-lectat 
entre els 150 - 200 m. Acmea virginea 
i Pododesmus ornatus se troben en la 
part dorsal de l'última volta de Ch. 
lampas acompanyada de Neopycnodonte 
cochlear. 


Superfamília Cerithiacea 
Família Vermetidae 
Vermetus triqueter Bivona, 1832 
Espècie distribuida per tota la Me- 
diterrània, costa occidental de la penín- 
sula Ibèrica fins a les Canàries. Freqú- 
ent en la zona infralitoral sobre roques i 
pedres. També ha estat citat sobre 
altres mol-luscs immòbils com és l'ostra 
roja, Spondylus gaederopus Linnaeus. 
Tant la seva troballa sobre Ch. 
lampas com a substrats mòbil, com la 
seva troballa a cotes més profones són 
una novetat per a l'espècie. Prèviament 
ja havia estat citat a les Balears per 
Hidalgo (1917). 

